দলটির নেতারা জানান, দলের সর্বোচ্চ নীতিনির্ধারণী ফোরাম প্রেসিডিয়ামের বৈঠকে দিনটি যথাযথভাবে পালনের সিদ্ধান্ত নেয়া হয়েছে। এর আলোকে রাজধানীতে দুটি জনসভায় ব্যাপক লোক সমাগমের মাধ্যমে বছরের প্রথম কর্মসূচিটি পালন করা হবে। এর মাধ্যমে আগামী নির্বাচনের লক্ষ্যে বছরব্যাপী রাজপথে থাকার বার্তা দেয়া হবে। আগামীতে একটি অবাধ, সুষ্ঠু ও নিরপেক্ষ নির্বাচন হবে– এমন বার্তা দিয়ে নেতাকর্মীদের সে লক্ষ্যে কাজে নেমে পড়ার আহ্বান জানাবেন কেন্দ্রীয় নেতারা। বলা হবে সেদিন আওয়ামী লীগ নির্বাচন করেছিল বলেই গণতন্ত্র অক্ষুণ্ণ রয়েছে। একই সঙ্গে নির্বাচন ঠেকাতে বিএনপি–জামায়াতের জ্বালাও–পোড়াও আন্দোলন এবং ধ্বংসাত্মক কর্মকাণ্ড তুলে ধরা হবে।